
AUCTORE  THOMA  CHARLES. 


PRAEFANDA. 


J  ECUR  omnium  secernendi  instrumentorum 
amplissimum  est.  Ante  spiritum  inceptum, 
utrique  hypochondrio  et  epigastrio  incum- 
bit.  Adulto  vero  homini  vix  ad  partem  si- 
nisteriorem  pertinet.  Septo  transverso  sub- 
nititur,  quod  facies  ejus  convexa  tangit ;  et 
pluribus  ligamentis  fultum  e  loco  dimoveri 
non  potest.  Quod  ad  colorem,  rufum  est : 
gibba  ejus  pars  sursum,  concava  deorsum 
spectat.  E  binis  lobis  conficitur,  quorum 

dexler  est  grandior.  .Quinetiam,  facies  con¬ 
cava  multis  processibus,  qui  lobuli  nominan¬ 
tur,  nodatur. 

Jecur  ad  fel  secernendum  consecrari  vi¬ 
detur  :  hoc  vero  aliis  glandulis  distat ;  quod 
non  arteria,  sed  vena  hujus  officio  et  viribus 
donata,  bilem  secernere  videtur.  Nec  vero 
de  hac  re  idem  omnes  sentiunt ;  quidam  sci¬ 
licet  contendunt,  arteriam  hepaticam  non 
solum  jecur  alere,  sed  quoque  ad  bilem  se¬ 
cernendam  aliquid  operae  conferre.  Aber- 
NETHio  equidem  contigit  cadaver  incidere, 
cui  vena  portae  jecori  deficiente,  arteriae 
hepaticae  fel  erat  secernere.  Nostro  autem 
judicio,  leges  naturae  ab  iis,  quae  ludens 
molitur,  nunquam  deducere  licet.  Fel  sa¬ 
ne  corpori  jam  dicto  non  deerat ;  at  multo 
dilutius  aequo  extitit.  Quibus  perpensis, 
non  arteriae  hepaticae  esse  fel  secernere; 
sed  vena  portae  jecori  den  egata,  naturam 
vires  insolitas  ei  esse  largitam. 

Duplici  inflammationi  obnoxium  est  jecur; 

acutae  niiuiruin,  et  vetustae  seu  longae.  Non¬ 
nulli  opinantur,,  illam  membranae  cingenti, 
hanc  potius  intimis  penetralibus,  id  est,  ipsi 
substantiae  propriae,  insidere.  Cui  sententiae 
alii'  aversati  acutam  ad  arteriam  nutricem, 
vetustam  ad  venam  portae  praeter .  modum 
incitatam  referunt.  Non  nisi  de  illa  dispu¬ 
tare  in  animo  est.  ] 


;  *  '  DE’  SIGNIS. 

’Jecinoris,  uti  '  alius  cujusvis  partis,  in¬ 
flammationem  instare  denunciant  artus  in¬ 
horrescentes  et  rigentes,  modo  sane  tam  le- 
.viter,  ut  ipse  aegrotaturus  vix  id  signum 
sentiat.  Paulo  postea,  corpus  praeter  mo¬ 
dum  calet,  et  arteriae  concitantur.  Prae¬ 
cordia  e  dextra  parte  tenduntur  et  dolent, 
et  dolor  premente  manu  increscit.  Inter- 

dum  spiritus  aegre  et  cum  dolore  trahitur. 
Homo  in  partem  dolentem  quam  sana-n  fa-  ' 
cilius  cubare  posse  solet :  interdum  in  neu¬ 
tram  cubare  nec  quiescere  potest  aeger  nisi  • 
supinus.  Hic  morbus  vero  aliis  atque  aliis 
notis  indicari  comperitur,  prout  haec  aut 
illa  jecinoris  pars  inflammetur. 

Quoties  inflammatur  pars  gibba,  septo 
transverso  proxima,  dolet  summa  pars  hu¬ 
meri  dextri';  et,  ut  Girdlestonus  nos  edo¬ 
cuit,  pars  antica  aut  postica  humeri  affici¬ 
tur,  prout  inflammatio  parti  jecinoris  anti¬ 
cae  aut  posticae  incumbit.  Aeger  spirat 
graviter  et  cum  dolore  ;  crebro  tussit,  at  ni-  ^ 
hil  pene,  excreat.  Aliquando  porro  singul¬ 
tit,  quod  nunquam  felici  est  indicio,  et  in¬ 
terdum  spiritum  gravat.  Si  facies  ima  et  f 
postica  jecinoris  laborat,  dolor  parum  pres-  i 
sura  acuitur,  et  pars  vix  intumescit.  Quod  | 
si  altera  antica  inflammatur,  tumet,  et  acu-  4 
te  dolet,  manus  impatiens.  \ 

Inflammata  parte  concava  actio  ventri- 

culi  perturbatur ;  cibi  fastidiuntur  et  saepe 
ev^oinuntur,  (piae  mala  multo  plus,  quam  a- 
lia  parte  jecinoris  laborante,  torquent.  Tiis- 
sis  simul  et  spirandi  dilHcultas  desunt,  aut 
levissime  urgent.  Frequenter  vires  eo  pros¬ 
ternuntur,  et  angor  tantus  cruciat,  ut  ipse 
ventriculus  iiiHammari  videatur. 

Inflammato  jecinore,  plus  fellis,  quam  fert 
natura,  secernitur.  Si  ductus  hepaticus  vel 
ductus  comminus  choledochus  afficitur,  fei, 
cum  facile  in  intestinum  profluere  non  po- 
Itest,  resorbetur,  et  summa  cutis  et  tunicae 
1  conjunctivae  oculorum  aurescunt.  Alvus 
i  eadem  dc  causa  torpet,  et  stercus,  fellis  ex- 
Ipers,  album  excernitur. 

Alias,  alvus  praeter  solitum  fluit  bilio- 
isa:  nec  ratio  obscura:  fel  nimirum  aequo 
Icopiosius  intestinum  intrat.  Hoc  accidit, 

1  quando  gibbae  faciei  solae  inflammatio  con-' 
I  tingit.  Cutis  interdum,  alvo  ita  resoluta,  fla- 
\  vet ;  non  quod  vasa  jecinoris  resorbentia  fel 
lin  venas  deferunt,  aut  hoc  i|)sum  refluit,  ut 

Saunderii  videtur  esse' opinio  ;  sed ‘quia*  va¬ 
sa  lactea  una  cum  opima  alimenti  parte  id 
accipiunt. 

Arteriae  saepe  languide,  interdum  forti- 
ter  saliunt ;  plerisque  tamen  hoc  malo  ae¬ 
grotantibus,  dure  et  celerius  quam  ex  con¬ 
suetudine.  Exardet  summa  cutis,  sitit  ae¬ 
ger,  lingua  sorde  flava  aut  atra  squalet,  et 
fauces’ inarescunt.  Urina  rufa  et  parca  ex¬ 
cerni  consuevit.  Aeger  continenter  fere 
vigilat,  nec  raro  delirat,  et  vires  inde  insig¬ 
niter  dilabuntur.  Hae  sunt  notae  praeci¬ 
puae  et  frequentiores  acutae  jecinoris*  ' in¬ 
flammationis,  quae  Resolutione,  Suppuratio¬ 
ne,  Gangraena  aut  Inflammatione  vetusta  fi¬ 
niri  potest.  ^  , 

Hunc  morbum  in  resolutionem  desiturum 
esse  testantur  signa  mitiora,  et  ‘  auxiliis  ido¬ 
neis  facile  sedantia.  Hae  vero  notae  even¬ 
tum  felicem  praedicant :  sanguinis  cursus  e 
naribus  aut  imi  intestini  venis,  alvus  biliosa, 
sudor  tepidus  et  aequalis  ubique  corporis. 

nec  raro, 'qui,  cute  flavente,  vestem  intimam 
inflcere  dicitur ;  sputa  porro  copiosa,  ^et  uri¬ 
na  crassa  et  multa.  Quinetiam,  subinde  in¬ 
flammatio  a  jecinore  aliorsum  transfertur ; 
veluti  ad  lienem,  aut  ad  cutem  ^  quae;  ery¬ 
sipelate  efflorescit.  •  •  '  '  • 

Si  corj)us  vicissim  inhorrescat  .et  incaleat, 
id  quod  saepe,  visceribus  inflammatis,  acci¬ 
dit,  suppurationem  instare  aut  adesse  con¬ 
stat.  Hae  notae  primae  omnium  hanc  ven¬ 
turam  testantur,  et  medicum  inflammationis 
resolvendae  spem  dedocent.  Nec  vero  non 
I  fateor  membra,  aliqua  j)arte  inflammata,  ali- 
lunde  obrigere  et  inhorrescere  posse.  Sem- 
iper  tamen  hoc  signum  haud  leviter  terrere 
i  debet.  Cur  vero,  pure  facto,  artus  horreant, 

;  penitus  nescimus  :  res  ipsa  optime  innotes- 
)cit, .  et- medicum  prudentem  perraro  fallit. 
iQuod  si  hoc  signum  prorsus  defuerit,  aut  ad- 
ihuc  latuerit,  jecur  tamen  suppuraturum  ju- 
i  dicamus,  si  inflammatio  diutius  traxerit,  nec 
medicinae  summa  ope  renitenti  cesserit. 

Pus  jam  jecinori  inhaerere  denunciant  dolor 
ex  improviso  conquiescens,  certeve  inclina¬ 
tus,  et  gravitas  quaedam  sensusque  liquoris 
fluctuantis,  et  Whyttius  haec  habet  verba ; 
“  In  a  suppuration  of  the  liver,  I  have  twice 
‘‘  seen  the  patients  affected  with  a  numbness 

and  debility  of  the  right  arm,  thigh,  and 

C(  ]gg 

Jecur  inflammatum  serius  aut  ocius  sup¬ 
purare  solet,  prout  antecesserit  inflammatio 
incitatior  aut  levior,  etiam  pro  ratione  loci, 
coeli  et  curationis,  quam  medicus  fuerit  se¬ 
cutus. 

Auctores  memorant  inflammationem  jeci- 
noris  subinde  in  gangraenam  desiisse.  Hanc 
subesse  patet,  si  dolor  subito  quiescit ;  si  sum¬ 
ma  cutis  gelido  diffluit  sudore ;  si  arteriae 
languide  micant,  potiusve  intremunt ;  si  ae¬ 
ger  assidue  singultit,  artusque  frigent.  In- 


*  Whytt’s  Observations  on  Nervous  Disorders,  p.  25. 

terdiim  evomitur  sordes  nigra,  et  alvus  atra 
graveolensque  fluit. 

Si  jecur  nec  suppurat,  nec  ad  gangraeiiaiu 
tendit,  signa  tamen  inflammationis  mites¬ 
cant,  non  decedant,  inflammationem  vetus¬ 
tam  futuram  esse  constat. 


f  DE  PROGNOSI. 

:  r  I 

\  ' 

De  hujus  mali  eventu  futuro  judicari  po- 
!  terit,  qui  novit,  quamdiu  torserit,  et  notae 
I  graves  an  mites  vexaverint.  Si  aliquae  ex 
i  indiciis,  quae  resolutionem  futuram  docere 
jsupra  proposui,  tertio  quartove  die  accedant, 
jaeger  est  in  bona  spe.  Quod  si  inflamma*- 
Itio  quaesitior  sex  aut  septem  dies  perstite¬ 
rit,  vix  dubitare  licebit,  quin  jecur  suppura- 
jtunim  sit. 

Si  jecur  abscesserit,  timere  aut  sperare 
licebit,  prout  suppuraverit  haec  aut  illa  pars 
jecoris. 

Si  pars  convexa,  ubi  margine  acuto  in¬ 
struitur,  pure  corrumpitur,  eaque  actio  ad¬ 
est,  qua  partes  invicem  conterminae  co¬ 
haerent,  jecur  et  integumenta  ventris  inter 
se  committi  possunt,  et  hac  via  pus  excerni. 
Quod  si  fiat,  vulnus  pure  exeunte  oriundum, 
ni  vetet  malus  corporis  habitus,  sanescet. 

Quoniam  ventriculus,  intestinum  duode¬ 
num  et  colon  jecinori  subnituntur,  si  hujus, 
inferior  pars  inflammatur  et  suppurat,  fieri 
potest  ut  pus  in  ea  viscera  profluat.  Si  ven¬ 
triculum  petit,  evomitur  ;  si  intestinum  alter- 

I 

utrum,  dejicitur.  Interdum  sane  ad  duode¬ 
num,  nulla  parte  violata,  defertur;  scilicet 
per  bilis  fistulas  itinere  facto.  Nulli  ex 
his  finibus  aegrotanti  salutem  recidivam  de¬ 
negant. 

Si  facies  jecinoris,  septo  transverso  con¬ 
termina,  suppurat,  his  cohaerentibus,  pus  in 

pectus  transfimditiir,  saepe  strangulaturuni. 
Quod  si  se])tum  transversum  (pioque  cum 
pulmone  committitur,  pure  extussito,  aeger 
sanari  poterit. 

Pus  vero,  jecinore  inflammato,  excreatum, 
non  semper  ex  hoc  viscere  })roflciscitur.  Fie¬ 
ri  enim  potest,  ut  pulmo  simul  inflammatus 
ipse  quoque  suppuret.  Denique,  si  quid  in 
jecinore  aliscedat,  nec  hoc  viscus  cuivis  alii 
parti  adhaeret,  pus  saepe  in  ventrem  profluit. 
Quod  si  accidit,  pereundum  est  infelici. 

Nec  salvus  esse  poterit,  cui  gangraena  su- 
I  pervenirit.  Uterque  casus  aliquanto  rarior 
est. 


DE  DIAGNOSI. 

Nihil  medicorum  pluris  interest,  quam 
genera  valetudinis  inter  se  consimilia  clare 

invicem  dignoscere  posse.  Errare  enim  de 
hac  re  persaepe  est  hominem  jugulare. 

Morbi  vero  qui  potissimum,  eum  de  quo 
agimus,  simulant,  sunt.  Pleuritis,  Gastritis, 
Enteritis,  et  Rheumatismus  partibus  vicinis 
incumbens.  Qui  quomodo  malo  proposito 
discernantur  paucis  ostendere  conabor. 

Pleuritis. — Quoties  inflammatio  gibbae  je- 
cinoris  parti  insidet,  hoc  an  pulmo  laborat, 
cognitu  paulo  est  difficilius.  Jecur  enim,  re 

f 

ita  se  habente,  ampliatum,  obstat  quo  minus 
facile  descendat  septum  transversum,'  et  tus¬ 
sim  et  spirandi  difficultatem  movet.  Quod  si 
septum  quoque  inflammetur,  dolor  acutuS 
torquet,  et  alte  inspirando  increscit.  Si  vero 
doleant  summa  pars  humeri  dextri,  et  clavi¬ 
cula,  jecur  inflammari  fere  constat.  Neque 
hoc  signum  non  subinde  fallit  \  si  enim  ima 
pars  pulmonis,  ideoque  septum  transversum 
laborat,  dolebit  humerus  dexter  et  scapula. 
Cleghorno  nitor,'  ita  sentire  professus : 
qui  haecce  habet  verba :  The  most  part: 

of  the  sick,”  scilicet  eorum  qui  pleuriti- 
dem  habuerint,  “  were  seized  with  stitches 
“  in  their  sides,  striking  upwards  to  the  cla- 
“  vide  and  shoulder  blade 

Hae  equidem  notae  satis  tere  pleuritis  an 
hepatitis  torqueat,  edocent.  Cui  illa  subest, 
is  in  partem  dolentem  cubare  nequit ;  cui 
autem  haec,  is  in  latus  sanum  aegrius  decum¬ 
bit.  Illi  tussis  jam  ineunti  adest  incitatissi¬ 
ma,  non  sputi,  saepe  cruenti  expers,  nec  do¬ 
lor  premendo  acuitur  ;  quae  Iiuic  contraria  es¬ 
se  consuerunt.  Tussis,  inflammato  jecinore, 
vix  ante  diem  secundum  aut  tertium  vexare 
coepit ;  ut,  su})ra  dixi,  sputis  caret,  nec  leni¬ 
ter  et  tarde  inspirando  cietur,' 'etsi  dolor  in¬ 
de  adaugescat. 

Gastritis. — Longe  facilius  est  ventriculum 
inflammatum  a  jecinore  inflammato  tliscer- 
nere.  Illo  laborante,  angor  quaesitior  circa 
praecordia  vexat,  vires  plus  dilabiuitur,  loii- 


*  Cleghorn  on  tlie  Diseases  of  Minorca,  p.  *2r>2. 

ge  magis  cruciant  ardor  et  dolor  ventricu¬ 
li,  multoque  plus  aliqua  re  devorata  inten¬ 
duntur.  Quod  porro  ingestum  citius  evomi¬ 
tur.  Huc  accedit,  quod  dolor,  aegro  supino, 
acuitur ;  eo  quod  jecur  ventriculum  vehe¬ 
menter  opprimit;  prono  autem,  genubus 
nixo,  mitescit. 

Enteritis. — Inflammatio  intestini  cognosci¬ 
tur  ventris  dolore  circa  umbilicum  torquente, 
sensu  intestini  quasi  affecti  cum  spasmo,  toto 
ventre  dolentissimo,  praesertim  si  digitus  op¬ 
primit,  et  alvo  strictissima,  solutuque  difficil¬ 
lima. 

Rheumatismus.  —  Cum  musculi  jecinori 
proximi  rheumatismo  tentantur,  dolor  etsi 
quaesitissimus  non  unicae  sedi  infigitur,  sed 
serpit  et  cursum  permeat  musculorum. 
Quinetiam  artus  grandiores  et  praecordia 
vicissim  dolore  occupantur,  quoties  hoc  fon¬ 
te  dolor  enascitur  ;  qui  porro  longe  gravius 
corpore  flectendo,  et  huc  ulluc  movendo  ex¬ 
asperatur,  quam  jecinore  inflammato.  De- 

iiiqiie,  aeger  non  febrit,  nec  tussit,  difficul¬ 
ter  spirat,  evomuit,  aut  aliis  malis  morbi 
propositi  propriis  contorquetur. 


DE  CAUSIS. 

Causae  morborum  duplicis  sunt  generis : 
Quae  corpora  ad  morbos  subeundos  procli- 
1  \da  reddunt ;  et  quae  ipsos  recta  excitant. 
Auctores  equidem  has  jdurimum  invicem 
confundere  solent.  Scire  tamen  licet,  illas 
fere  coq)ori  intus  inhaerere,  has  vero  extrin¬ 
secus  esse.  De  utrisque  brevi  sermone  dis- 
i  seram. 

IQicae  causae  'proclivitatem  pariant, — Tenelli 
et  impuberes  perraro  hoc  morbo  plectuntur, 
i’  Cujus  rei  Girdlestonus  meminit,  hujusce- 
)i  modi  oratione  habita.  “  Viginti  tympanis- 
•  “  tarum,  centesimae  primae  legionis,  impube- 

rum,  nonnullus  hoc  morbo  laboravit,  tam- 

etsi  continue  in  campis  fuerint,  et  itine- 
“  ra  quam  ulla  alia  pars  legionis  melius  fece- 
“  rint  Gregorius  equidem,  inter  prae¬ 
legendum,  narrat,  quandam  octo  annos  natam 
in  eum  incidisse.  Adultis  vero  potissimum 
contingit. 

Quod  ad  indolem  corporis,  sanguinei,  non  i 
minus  quam  melancholici  ei  patescere  viden¬ 
tur,  quamvis  medici  plerique  hos  illis  procli¬ 
viores  esse  opinantur.  Ites  est  sane  notissi¬ 
ma,  vegetos  et  sanguine  plenos  persaepe  je- 
cinoris  inflammatione  tentari.  Nec  simul 
inficiandum,  atram  bilem  corpus  jecinoris  ma¬ 
lis  obeundis  aptare,  praecipue  largioribus. 

Toeminas  hic  morbus  maribus  posthabet ; 
eo  quod  hi  noxis  excitantibus,  oh  vivendi  ra¬ 
tionem,  magis  objiciuntur. 

Multum  operae  conferre  videtur  coelum 
ardens,  quod  et  proclivitatem,  et  ipsum 

■  a 

*  Girdlestoni  Dissertatio  Inauguralis  de  Hepatitide  Indiae  Orien¬ 
talis»  p.  12. 

I  morbum  progignit.  Quum  vero  causae  ex¬ 
citanti  potius  sit  habendum,  illuc  referre  sa¬ 
tius  judicavi. 

De  cawiis  excitantibus, — Jupiter  sole  torri- 
)  do  exardens  jecur  praesertim  inflammat. 
Cur ‘aestus  id  moliatur,  minus  constat;  res 
ipsa  notissima  est.  Verisimile  est,  fel  inde 
[acrius  factura,  eo  jecur  exasperare,  ut  inflam¬ 
metur.  Britanni,  qui  sedibus  patriis  relictis 
se  ad  Indiam  alterutram  recipiunt,  sed  prae¬ 
cipue  Orientalem,  satis  eheu  !  quantum  jeci- 
nori  noceant  aidores  meridiani,  noverunt. 

I 

I  Memoratu  simul  haud  est  indignum,  Indos 
ipsos  multo  rarius  jecinoris  morbis,  quam 
Euiopoeos  illuc  traductos,  implicari ;  nec  ra¬ 
tio  obscura :  Hi  scilicet  se  luxui,  epulis  et 
vino  committere  sobti,  coelo  torrido  longe 
magis  concitantur  ;  cujus  porro  insueti  sunt. 
Aborigines  contra,  e  natura  et  temj)erate 
vivunt,  oryza  et  lacte  vescuntur,  missis  car¬ 
nibus,  conditis  omnibus,  et  salsamentis ;  nec 

multum  ideo  sole  nimium  propinquo,  consue¬ 
tudine  durati,  plectuntur. 

Ebrietas» — Temulentis  jecur,  ut  alia  visce¬ 
ra,  persaepe  inflammatur.  Potus  meraci  hoc 
prae  caeteris  turbant  et  incitant.  Etiam  in 
nostrate,  plerique  eorum,  qui  bibere  multum 
vini  et  liquorum  spirituosorum  sueti  sunt,  vix 
non  jecinore  aegrotare  comperiuntur.  Jam 
antea  notavi,  teneros  aetate  minime,  jecinoris 
inflammationi  natura  opportunos  esse :  ista 
puella  octo  annos  nata,  de  qua  supra  retuli, 
in  malum  propositum  liquores  ardentes  po¬ 
tando,  incidit.  Quomodo  ebrietas  jecinori 
noceat,  dictu  est  difficile  5  conjicio  ventricu¬ 
lum  inde  prius  incitatum,  prae  nexu  arctissi¬ 
mo,  quo  cum  jecinore  committitur,  ut  hoc 
cieatur,  et  demum  inflammetur,  efficere. 

.  Cursus  aut  motus  vehementior» — Currendo 
aut  acriter  ambulando  jecur  admodum  irri¬ 
tatur.  Nihil  sane  plus  operae  confert  ad  hoc 
viscus  inflammandum,  quam  itinere  l^^ngo, 
sub  ardente  coelo  fatigare.  Milites  Britan- 

nici,  soli  piilvcrique  Indico  objecti,  vix  non 
simul  omnes  in  hanc  valetudinem  incidunt. 
Hinc  ii,  qui  in  Madrasia  militant,  loiifije  op¬ 
portuniores  sunt,  quibus  jecur  inflammetur, 
quam  Bengalenses :  nimirum,  inter  munera 
adeunda  labore  graviore  insudant :  hi  con¬ 
tra,  navibus  conscensis,  hinc  illuc  ad  bellum 
gerendum  traduci  solent. 

Frtgics  jecur,  uti  alia  viscera,  frequenter 
inflammat  :  aut  summa  cutis,  aut  partes 
interiores  refrigeratae  eo  spectant.  Hinc 
vicissim  ardoribus  meridianis  et  roribus  ves¬ 
pertinis  sese  committere  soliti,  morbo  pro¬ 
posito  tentantur,  praecipueque  in  terris  aes¬ 
tuosis.  Pari  ratione,  si  quis  inter  insudan¬ 
dum  potum  egelidum  bibat,  aut  in  frigida¬ 
rium  descendat,  ei  malum  idem  contingit. 

Ictus, — 'Quaevis  pars  ictu  violata  in  tan¬ 
tum  inde  contundi  et  irritari  potest,  ut  con¬ 
sequatur  inflammatio.  Neque  ulla  profecto 
contusa  plus  quam  jecur,  pati  comperitur. 

Caput  ictum, — Res  est  memoratu  haud  in- 

digna,  jecur  capite  percusso  fuisse  inflam¬ 
matum.  Nexu  autem  quali  cerebrum  cum 
hoc  viscere  societur,  minus  constat.  Si  cui 
caput  icitur,  is  violenter  evomit :  verisimile 
est  igitur,  vomitum  istum,  septi  transversi 
fibris,  et  musculis  abdominis  valde  molien¬ 
tibus,  eo  jecur  premere,  exasperare,  et  ejus 
fistulas  emulgere,  ut  concitetur  inflammatio. 
Bertrande  in  tractatu,  cui  titulus  Me- 
moire  sur  les  Absces  du  Foye,’’  haecce  ver¬ 
ba  habet :  “  Nous  connoissons  par  un  assez 
“  grand  nombre  de  faits  bien  observes,  que 
Pabsces  du  foye  est  principal  ement  a 
‘‘  craindre  apres  les  playes  de  tete,  lorsque 
les  blesses  vomissent,  peu  apres  la  bles- 
sure,  une  bile  verdatre  Currieius  et 
Cheyneius,  parum  ei  assensi,  contendunt,  je¬ 
cur  et  cerebrum  inter  se  consensu  insigni 
et  miro  committi,  adeo  ut  alterum  alterius 
malorum  et  bonorum  particeps  fiat.  Chey- 


*  M^raoires  de  rAcademie  de  Chirurgie,  tom.  iii,  p.  484. 

NEius  ait,.“  Injuries  of  the  brain  have  often 
“  been  succecded  by  abscesses  of'  the  li- 
ver 

Motus  animi. — Vehementer  irasci,  amare, 
contristari,  moerere,  jecur  turbavit,  et  sub- 
inde  inflammavit.  Susprcio  tamen  inflam¬ 
mationem  vetustam  longe  saepius  inde  pro¬ 
fectam  esse.  Hippocrates  timorem  noxae 
excitatrici  recensuit ;  meminit  enim  hunc 
morbum  grassari  et  adoriri  in  peregrinati- 
one  per  deserta  loca,  ut  ubi  terror  ex  viso 
‘‘  spectro  corripuerit.” 

Febres  hanc  inflammationem  genuisse  vi- 
dentur  ;  praecipueque  intermittentes  et  re¬ 
mittentes,  quae  Indiam  Onentalem  et  alia 
loca  sano  jecinori  inimica  populari  solent. 
Optime  sane  innotuit,  Indiam  Orientalem 
multo  potius  et  crebrius  altera  Occidentali 
Britannos,  eo  domo  profugos,  cum  proposi¬ 
to  malo,  tum  quoque  istis  febribus  implicare. 
Boeriiaavius  sane  et  Van  Swietenus  omnes 


•  Cheyue  on  Hydrocephalus,  p.  48. 

febres  ardentes  causas  valentissimas  hujus 
morbi  habebant :  ista  vero  opinio  ratione  va¬ 
na  nixa  est.  Omnia  scilicet  pene  genera 
valetudinis  adversae  humoribus  vitiatis  hi  me¬ 
dici  tribuerunt ;  quos  tandem  dies  delevit. 

Calculi. — Nulli  parti  calculi  saepius  inhae¬ 
rere  reperiuntur,  quam  jecinori  et  fellis  ve¬ 
sicae  ;  si  equidem  excipias  urinae  itinera. 
Quoties  ipsi  jecinori  insident,  poros  bilife¬ 
ros  occupare  solent,  Ruyschius  profecto 
concretionem,  qui  scrupulos  duos  pendebat, 
jecinori  inesse  comperit,  quique  nequaquam 
cum  bilis  fistulis  committebatur.  Jecur  in¬ 
flammant  concretiones,  vasa  ejus  irritando, 
quo  in  tantum  concitentur,  ut  accendatur  je- 
cinoris  totius  inflammatio. 

Nec  aliae  desunt  morbi,  quem  prosequor, 
causae  ;  quales  sunt  partes  vicinae  duratae 
et  ampliatae ;  vermes  ipsi  jecinori  inhaeren¬ 
tes  ;  hypochondriasis  diuturna.  Aqua  cor¬ 
rupta  epota  jecur  quoque  inflammasse  fertur. 
Cleghornus  enim  nos  edocuit,  jecur  et  lie- 

nem  generi  pariter  humano  atque  belluino 
in  Minorca  insula  hinc  intumuisse.  Girdee- 
STONUS  aliique  hoc  malum  subinde  ad  argen¬ 
ti  vivi  praej)arata  largius  et  intemj)estive 
concessa  retulerunt.  Cullenus  idem  acu¬ 
tum  longo  vel  chronico  supervenisse  statuit. 
Tubercula  jecinori  iiiHxa,  frigore  aliove  ir¬ 
ritamento  illato,  interdum  .  inflammantur  : 
quod  mali  genus  perniciosissimum  esse  con¬ 
suevit.  .  Denique,  si  quis  ex  humoribus  se¬ 
cernendis  aut  excernendis  supprimatur,  uti 
alia  viscera,  ita  jecur  inde  persaepe  inflam¬ 
matur. 


DE  CURATIONE. 

.  Quoties  jecur  inflammatione  acuta  plec¬ 
titur,  omnia  auxilia  sedando  et  exinaniendo 
dicata, , qualia  nempe  Regimen. Antiphlogis- 


^4. 


DE  HEPATITIDE  ACUTA. 


ticum  complectitur,  juvabunt.  Siquidem  je¬ 
cur  inflammatum  opportunissimum  est  quod 
suppuret,  mature  et  acriter  agendum  est ;  et 
plus  minusve  deplendum  erit  corpus,  prout 
sinant  et  doceant  aetas,  signa,  vitae  praegres¬ 
sae  ratio,  et  quae  sunt  hujusmodi.  Prae  om¬ 
nibus  vero  oportebit  venas  vacuefacere*  Du¬ 
plici  autem  ratione  id  fieri  solet ;  nimirum, 
aut  brachii  vena,  aut  venis,  parti  laboranti 
proximis,  incisis.  De  illa  ferienda  prius  dis¬ 
putare  in  animo  est. 

Sanguinis  detractio,  —  Sanguine  mittendo 
optime  et  celerrime  sedantur  cor  arteriae¬ 
que,  et  debellatur  inflammatio.  Ineunte  igi- 
tur  hoc  malo  icenda  est  vena,  non  nisi  enim 
hoc  maturrime  exacto  resolvi  poterit.  Quan¬ 
tum  sanguinis  mitti  debet,  cognitis  ratione 
virium,  aetatis  et  signorum,  indoleque  cor¬ 
poris,  patebit.  Vix  minus  unciae  duodecim, 
aut  amplius  viginti  quinque,  singulis  vicibus 
absumendum  ;  idque  bis  aut  ter  intra  horas 
viginti  quatuor  fieri  debebit,  prout  suadeat 

notaruin  Tatio.  Sanguis  iterum  eliciendus 
erit,  si  dolor  non  hebetatur,  si  arteriae  adhuc 
concitantur,  et  saliunt  valide,  dure,  et  citis- 
sime,  et  digito  imposito,  uti  nervi  intenti, 
subsiliunt,  et  sanguis  detractus  tunicam  is¬ 
tam,  corii  similem,  sibi  praefert.  Nec  vero 
sanguis,  tunica  ista  obductus,  ^cmpcr  per  se 
venam  incidendam  edocet ;  cjuae  bis  tervc 
detracto  sanguine  aj)j)aret ;  non  vero  inflam¬ 
mationi  jam  ineunti  subest.  Potius  igitur, 
virium,  pulsus,  aetatis  et  notarum,  quam  san¬ 
guinis  missi  ratio,  an  vena  iterum  percuti  de-, 
bet,  necne,  ostendet.  Pembertonus  ista  de 
hac  re  scripsit :  “  If  the  buff,  after  six  hours 
“  from  the  time  qf  the  venesection,  appears 
“  very  firm,  compact,  and  o})aque,  has  a  con- 
“  cave  surface,  and  is  puckered  at  the  cdg- 
“  es,  and  if  the  hardness  of  the  pulse  and 
“  degree  of  pain  be  not  diminished,  we  may 
“  feel  secure  that  the  patient  will  again  bear, 

“  with  advantage,  a  bleeding  from  the  sys- 
“  tem.  If,  on  the  contrary,  the  buff  (aflei 

D 

an  equal  time)  appears  with  a  flat  surface, 
is  transparent,  and  has  a  greenish-yellow 

colour,  with  a  striate  d  filamentous  texture 

♦ 

running  through  it,  we  must  not  again 
have  recourse  to  general  bloodletting,  but 
place  all  our  reliance  on  topical  bleeding, 
blistering,  and  purging 
Nonne  vero  fieri  potest,  ut  tunica  ista,  co¬ 
rii  sibi  speciem  praeferens,  flaveat,  etiamsi 
fel  sanguini  ..desit  ?  Haec  tunica,  inflamma- 
tionis  propria,  fibrinae  aequo  tardius  coeun¬ 
ti,  ob  arterias  concitatas  deberi  cognoscitur. 
Verisimile  est  igitur  eandem  molliorem  esse 
et  flavere,  non  quia  felle  inficitur,  sed  quia 
ista  cordis  et  vasorum  ii;|f  itatio,  quae  tuni¬ 
cam  conficit,  interdum  aliquanto  est  lenior. 

Permagni  interest,  quoties  sanguinem  eli¬ 
cere  oporteat,  ut  ex  hiatu  ampliore  profluat ; 
quanto  enim  celerius  venae  vacuefiant,  tan¬ 
to  magis  debellatur  inflammatio.  Vel  per- 


*  Pemberton  on  the  Diseases  of  the  Abdoininal  Viscera,  p.  25. 

magna  copia  sanguinis  lente  detr%c’ta  non 
solum  infiaminationem  non  subigit,  sed  simul 
viribus  labefactiindis  admodum  nocet. 

Aliquando  vena  incidenda  non  tantum 
exilis  est,  sed  alta  sede  donata  multo  adipe 
obtegitur ;  quo  fit  ut  sanguinis,  etsi  late  pa¬ 
teat  incisura,  rivus  pertenuis  et  tardior  efHu- 
at.  Si  talis  vena  feriatur,  longe  satius  erit 
vulnus  ampliare,  quam  })igro  cursu  sangui¬ 
nem  exire  pati. 

Venis  deplendis  et  alvo  exj)urganda  Craw- 
FORDUS  jecinoris  inflammationem  subtulit, 
tam  vehementem  et  su])itam,  ut  primae  om¬ 
nium  ejus  notae  essent  venter  insigniter  tu¬ 
mefactus,  et  summa  spirandi  difficultas.  Si 
venae  jam  satis  exinanitae  fuisse,  et  inde  mo¬ 
tus  arteriarum  sedatus,  videatur,  nec  vires^ 
ut  apparet,  plus  sanguinis  mitti  sinunt,  in¬ 
flammatione  simul  non  devicta,  pauxillum 
sanguinis  venis  parti  laboranti  quam  prox¬ 
imis  subducere  opus  erit.  Hirudines  aut 
ferramenta  id  optime  moliuntur. 

Exulcerantia,—  Omnia  quae  exulcerant  va¬ 
sa  parti  cui  imponuntur  subjecta,  exone¬ 
rant  ;  cor  autem  et  arterias  concitatas  subi¬ 
gere  vix  possunt.  Si  quid  igitur  viscus  in- 
flammaturj  cutem  ei  vicinam  exulcerare  pro¬ 
derit.  Si  pars  affecta  acute  dolet,  summa  cu¬ 
tis  praeter  modum  calet,  et  cor  arteriaeque 
motu  citiore  saliunt,  haec  auxilia  praetermit¬ 
tere  praestabit ;  certeve  non  prius  adhibere, 
quam  venae,  misso  sanguine,  bene  jam  con¬ 
quieverint.  Gregorius  admonet,  ea  saepe 
graviter  irritare  et  laedere,  si  aeger  valde  fe¬ 
brit  ;  ideoque  prudentis  esse  medici,  non 
nisi  corde  et  arteriis  quodammodo  consopitis, 

t 

iis  uti.  Emplastrum  igitur  e  meloe  vesica- 
torio  confectum,  venis  jam  antea  probe  exi¬ 
nanitis  et  dolore  febreque  domitis,  quam 
proxime  partem  implicitam,  admovendum. 
Prout  ^igna  diutius  aut  brevius,  levius  aut 
gravius  auxerint,  et  pro  aetatis,  corporis  et  si¬ 
milium  ratione,  plus  minusve,  exulcerantibus 
utendum  erit.  Utilius  erit  emplastra  plura, 

;Jiiid  ex  alio,  crebro  imponere,  quam  ulcus 
unico  oriundum  arte  conseiTare. 

Res  est  notissima  cantharides  urinae  diffi¬ 
cultatem  movere,  et  renes  perquam  exaspe¬ 
rare  :  si  id  malum  exidcerantibus  utendis  ac¬ 
cedat,  potandi  erunt  liquores  diluti  et  gluti- 
nosi ;  quo  viae  urinae  mulceantur. 

Visceribus  inflammatis,  ulcus  conficere  sae¬ 
pe  juvat,  in  cutem  incisam  j)isum  unguen¬ 
to  e  meloe  vesicatorio  praeparato  illitum  im¬ 
mittendo.  l^raesentissimis  tamen  auxiliis 
opus  est,  in  acutam  inflammationem :  cui 
igitur  domandae,  haec  exulcerandi  ratio  mi¬ 
nus  convenit.  Jecur  enim  inflammatum 
tam  cito  siq)purare  consuevit,  ut  multo  mi¬ 
nus  opis  hinc  quam  ex  emplastro  lyttae  ad¬ 
moto  percipiatur. 

Fovere  partem  affectam  pannis  laneis  aqua 
tepida  madefactis,  aut  multum  potus  tepuli 
et  glutinosi  bibere,  plus  in  jecinoris  quam  a- 
lius  partis  inflammationem  auxiliatur.  Inde 

scilicet  dolor  et  intentio  admodum  solvun* 
tur. 

Ahi  purgatio,— Myo  vacuefaciendo  febres 
et  inflammationes  omnes  perquam  sedantur. 
Jecinore  vero  laborante  dejectio  nii  proflciet, 
imo  vero  oberit,  si  medicamenta  acriora  eam 
moliantur.  Alvus  igitur  salibus  mediis,  aqua 
multa  liquatis,  solicitanda  est  i  pauxillum  e- 
nim  cujusvis  ex  his,  aqua  plurima  solutum, 
magis  valebit,  quam  aqua  ampliore  mole  sa¬ 
tura  ingesta.  Hinc  patet,  cur  fontes  apud 
Cheltenham  et  Harrowgate  in  tantum  jeci- 
nore  aegrotis  opitulentur.  Si  alvus  valde 
torpeat,  ad  fortiora  medicamenta  confugien¬ 
dum ;  qualia  sunt  submurias  hydrargyri  et 
radix  convolvuli  j  alapae.  Illud  multi,  et 
praesertim  vir  eximius,  CuRRiEius,  apud  Vale¬ 
tudinarium  Giiidianum  medicus,  jecur  vi  pro¬ 
pria  excitare  et  afficere  credunt,  quam  ab  al¬ 
vi  expurgandi  facultate  alienam  esse  conten¬ 
dunt:  persaepe  enim  idem,  etsi  nil  aegrum  ju¬ 
vet,  dejectionem  moliri,  et  contra  interdum, 

etsi  non  alvum  moveat,  insigniter  jiroclesse. 
Vim  propriam,  de  (pia  retuli  jiotestate,  cpia 
pollet,  bilis  fistulas  exinaniendi  contineri, 
proponit.  Si  enim  alvus  leniter  medicamen¬ 
to  solicitatur,  et  simul  paululum  submuriatis 
hydrargyri  detur,  alvum  admodum  biliosum 
descendere.  Idem  medicus  grana  ejus  tria 
aut  (piatuor  sexies  aut  (juater  in  dies  concedi 
jubet ;  et  inde  tussim  et  sjiirandi  difficulta¬ 
tem  brevi  fugari  perhibet.  Si  ventriculus  ir¬ 
ritabilior  hoc,  vel  opio  accedente  respuat, 
vice  ejus  oxydum  hydrargyri  cinereum  bene 
fungetur,  cujus  grana  duo  aut  tria  grana  di¬ 
midio  opii  adjecta  rite  praecipiuntur. 

Quae  vomitum  movent. — Vomendo  jecur  in 
tantum  exagitatur  et  irritatur,  ut  exinde  in 
inflammationem  frecpienter  inciderit.  Qui¬ 
dam  tamen  ventriculum  vomitu  solicitari  j us¬ 
serunt,  ad  hunc  morbum  sanandum :  quos 
plane  ratio  vana  fefellit ;  nihil  enim  gravius 
notas  omnes  acuere  et  intendere  jiotest.  Ob 
eandem  causam  praey)arata  e  stibio  abjicere 

oportet.  Quamvis  enim  ad  sudorem  elicien- 
dum  praecipiantur,  ob  ventriculum  tamen 
sentientiorem  et  irritabiliorem,  haud  vero 
vomere  inopinato  faciunt. 

Fructus  aciduli,  acida  et  omnia  refrigeran¬ 
tia  proderunt.  Sitim  enim  restinguunt,  fe¬ 
brem  et  inflammationem  sedant,  et  viribus 
succurrunt. 

Hydrargyrus. — Simul  atque  inflammatio¬ 
nis  notae  jam  bene  sanguini  mittendo,  exul¬ 
cerantibus  et  alvi  dejectioni  cesserint,  para¬ 
tis  ex  hydrargyro  utendum  est,  quo  minus 
jecur  indurescat.  Medici  complures,  prae¬ 
sertim  Indici,  sibi  persuaserunt,  hoc  metallum 
vi  propria  jecinori  vitiato  opitulari;  haud  se¬ 
cus  atque  morbum  gallicum  idem,  aut  cin- 
chona  officinalis  febrem  intermittentem  de¬ 
bellat;  ideoque,  jam  ineunte  inflammatione 
hoc  auxilio  uti  solent.  Maturius  porro  idem 
adhibent,  eo  quod  jecur  sub  ardentiore  sole 
inflammatum  quam  celerrime  suppurat.  Me 
longe  aliud  sentire  profiteor.  Praeparatio- 

lies  argenti  vivi  corpus  insigniter  stimulare, 
res  est  notissima ;  ideoque  inflammationi  a- 
cuendae  et  suppurationi  celerandae  accom¬ 
modari  videntur.  Expectandum  igitur,  dum 
incitatio  jam  demum  bene  conquieverit,  et 
tum  demum  adhibendum  hydrargyrum  :  qua¬ 
lem  curationem  vel  Indici  ipsi  medici  nunc 
secpiuntur.  Curtisius  *  nos  certiores  fecit, 
febre  et  dolore  fugatis,  se  hoc  remedium  da¬ 
re  solitum  esse,  alvi  ratione  nihili  habita.  Si 
enim  alvi  fluxus  aut  dejiciendi  assidua  cupi¬ 
ditas  torqueat,  haec  mala  tollere,  jam  sublata 
inflammatione,  facile  et  tutissimum  erit. 

Quod  ad  rationem  argenti  vivi  admovendi, 
optimum  est  summam  cutem  unguento  ex  eo 
praeparato  illinere.  De  hac  re  Girdlestonus 
hujuscemodi  habet  orationem  :  “  Parvam  hy- 
“  drargyri  quantitatem  per  os  introductam, 
“  gingivas  valde  affecisse,  saepeque  etiam  vix 


*  Curtis  on  tlie  Coast  Diseases  of  India,  p.  ICK). 

ulla  alia  mutatione  quod  oculis  detegere- 
tur  producta,  observando,  attonitus  fui : 

‘‘  contra  autem,  larga  quantitate  ad  integu- 
menta  infricata,  tempus  quo  sub  alia  ratio- 
ne  gingivae  afficiebantur  multo  protractius, 
et  mutationes  in  corpore  excitatae  multo 
majores  fuere 

Medici  inter  se  multum  discrepuerunt,  de 
parte  illinenda.  Siquidem  hoc  metallum  eo 
juvat,  quod  in  sanguinem  a  vasis  resorbenti¬ 
bus  delatum,  jecur  et  omnes  alias  partes  si¬ 
mul  incitat,  constat  parum  interesse,  quae 

\ 

pars  fricetur.  Non  citius  molietur  cuti  cir¬ 
ca  jecur  admotum  ;  ea  igitur  pars  non  alii 
praestat,  nisi  quod  ipsa  fricatio  jecinori  et  bi¬ 
lis  fistulis  leni  est  et  salutari  incitamento. 
Alii  axillam,  inguen  aut  femur  unguere  ma¬ 
lunt ;  eo  quod  istae  partes  vasis  resorbenti-- 
bus  scatent,  ideoque  unguentum  hydrargyrii 
cito  et  facile  accipiunt.  Saunderius  ait, 

*  —  - 

“  If  the  cuticle  be  removed  by  means  of  blis- 
‘‘  ters  from  any  part  of  the  body,  such  a  sur- 
“  face  will  be  foiiiid  best  adapted  to  the  piir- 
“  pose  of  absoqition  Cui  parum  asseii- 
tior :  tam  tenera  enim  et  tactus  impatiens 
est  pars  cute  summa  nudata,  ut  vi  idonea  fri- 
cari  nequeat. 

Drachma  unguenti  fortioris  quotidie  ves¬ 
peri,  et  interdum  mane  quoque,  cutem  illi¬ 
nere  oportet.  Si  aeger  non  inde  in  melius, 
imo  potius  in  pejus  vertatur,  ingerendum  est 
idem  metallum  ;  nimirum  aut  pilidas  ex  hy- 
drargyro,  aut  ejus  submuriatem  opio  junctum, 
ne  alvus  fluat,  praecipere  oportebit.  Si  alvus 
argento  vivo  sumpto  torpeat,  quod  interdum 
fit,  salibus  mediis  erit  solvenda.  Simul  at- 
que  os  saliva  scatere  et  dolere  coeperit,  hoc 
medicamentum  aut  intermittere,  aut  certe 
parcius  concedere  opus  erit.  Quod  si  os  sa¬ 
liva  superfluat,  salivatio  reprimenda  est  alvo 


•  Saunders  on  the  Diseases  of  the  Liver. 

leniter  purgata,  opii  modis  exiguis,  faucibus 
extrinsecus  lytta  exulceratis,  et  sulphureto 
potassae  ;  quod  argentum  vivum  iners  facere 
existimatur. 

Pearsonus  edocuit  nihil  melius  esse,  hoc 
diutius,  largius  aut  intempestive  dato,  quam 
ut  corpus  perflatui  objiciatur.  Si  tam  diu 
ingestum  est,  ut  vires  admodum  contriverit, 
statim  abjici  debebit. 

Quum  corpus  leniter  imbui  inceperit,  ita 
duas  aut  tres  hebdomadas  perstare  oportet, 
modis  perexiguis  praeceptis,  dum  evanuerint 
notae  vitiosi  jecinoris  ;  et  valetudo  integra, 
et  color  vultus  sani  proprius  redierit. 

Si  jecur  suppuraverit,  aut  ob  medicinam 
serius  obnixam,  aut  ob  inflammationem  tan¬ 
tam,  ut  ars  medica  perperam  ejus  impetui 
restiterit,  aeger  victu  opimo  reficiendus  est : 
Praecordiis  inspectis,  si  summa  cutis  ibi  intu¬ 
mescat,  si  tumor  acuitur  et  fluctuat,  scalpello 
incidi  debebit,  quo  pus  educatur.  Hisce 
nondum  patentibus,  praecordia  cataplasmate 

mollienda  et  fovenda  sunt,  ut  pus  extrorsuni 
feratur,  et  citius  tiat.  Quod  si  abscedat  pars 
interior,  natura  ipsa  unica  mederi  poterit, 
arte  vix  auxiliatrice  futura. 

Victus  7'atio,  —  Inflammatione  saeviente, 
victus  tenuissimus  foret.  Magis  angue  et 
cane  fugienda  carnes  assae  aut  elixae,  potus 
meraci  omnigeni,  et  omnia  incitatura.  Cibus 
e  frugibus,  simplex,  parcusque  praestat.  Con¬ 
clave,  in  quo  aeger  habitat,  perflatum  habere 
debet :  temperies  media  juvat,  quae  sit  nec 
ultra,  nec  citra  gradu  sexagesimo  indicatam. 
Inter  cubandum  aeger  stragulis  levioribus 
velandus.  Inter  argentum  vivum  sumen¬ 
dum,  ventriculus  et  intestina  potu  glutinoso 
quovis  et  tepido  large  vorato  mulcenda. 
Quum  corpus  hoc  remedio  probe  inficitur, 
victu  alendo  aptiore  confirmandum  est. 

Si  aeger  jam  Indiam,  aliumve  locum  sole 

4 

torrido  exustum  accolat,  ei  domum  redeun¬ 
dum,  aut  coelum  mitius  petendum.  .  Morbo 
tum  jiraesente,  tum  quoque  finito,  videndum 

est,  tit  corpus  non  ulli  ex  noxis  excitantibus 
pateat  :  qiiae  scilicet  urgentem  exaspera¬ 
bunt,  et  sublatum  quam  facillime  reducent. 


FINIS. 


